বরাবরের মতো গতকালও সূচকের উন্নতি দিয়ে দিন শুরু করা দুই পুঁজিবাজার লেনদেনের বিভিন্ন পর্যায়ে বিক্রয়চাপের শিকার হলে অবনতি ঘটে সূচকের। ঢাকা স্টক এক্সচেঞ্জের প্রধান সূচক ডিএসইএক্স গতকাল ১৪ দশমিক ১১ পয়েন্ট হ্রাস পায়। ৫ হাজার ৫৪৩ দশমিক ৯৩ পয়েন্ট থেকে দিন শুরু করা সূচকটি বুধবার দিনশেষে নেমে আসে ৫ হাজার ৫২৯ দশমিক ৮১ পয়েন্টে। একই সময় ডিএসই-৩০ সূচকটি ৬ দশমিক ৪৩ পয়েন্ট হারালেও ৪ দশমিক ৩২ পয়েন্ট উন্নতি ঘটে ডিএসই শরিয়াহ সূচকের।